LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS ĮSLAPTINTŲ DOKUMENTŲ APSKAITOS, RAŠTVEDYBOS ORGANIZAVIMO, TVARKYMO IR KONTROLĖS TAISYKLIŲ

2000 m. liepos 5 d. Nr. 791

Vilnius

Vadovaudamasi Lietuvos Respublikos valstybės ir tarnybos paslapčių įstatymo (Žin., 1999, Nr. 105-3019) 7 straipsnio 7 dalimi ir 13 straipsnio 3 dalimi, taip pat Lietuvos Respublikos valstybės ir tarnybos paslapčių įstatymo įgyvendinimo įstatymu (Žin., 1999, Nr. 105-3020), Lietuvos Respublikos Vyriausybė nutaria:

1. Pritarti Lietuvos archyvų departamento prie Lietuvos Respublikos Vyriausybės parengtam Įslaptintų dokumentų raštvedybos organizavimo, saugojimo, tvarkymo, naikinimo ir apsaugos taisyklių projektui.

2. Įgalioti Lietuvos archyvų departamentą prie Lietuvos Respublikos Vyriausybės patvirtinti Įslaptintų dokumentų raštvedybos organizavimo, saugojimo, tvarkymo, naikinimo ir apsaugos taisykles.

MINISTRAS PIRMININKAS	ANDRIUS KUBILIUS

TEISINGUMO MINISTRAS	GINTARAS BALČIŪNAS